JUMALAN JUOKSUTYTÖT VIROSSA Ly Treuman
Tervetuloa seuraamaan ohjelmaamme, rakas katsoja.
Jumalan juoksutyttönä oleminen on jännittävää, todellista seikkailua.
Jälleen meillä on mielenkiintoinen vieras. Hän on Ly Treuman.
Hän on kokenut paljon seikkailuja Jumalan kanssa eläessään.
Tervetuloa ohjelmaan, Ly! - Tervehdys!
Meille tulee varmasti mielen- kiintoinen keskustelu siitä, -
millaisia ihmeitä Jumala on elämässäsi tehnyt.
Mitä sinulle merkitsee olla Jumalan juoksutyttönä?
Mitä se tarkoittaa jokapäiväisessä elämässäsi?
- Elän ja kuljen yhdessä Jumalan kanssa.
Hän on elämässäni ensimmäisellä sijalla.
Hän on neuvonantajani. Hän on auttajani.
Hän on aina kanssani, olinpa missä tahansa.
Hän on kanssani, kun aamulla herään ja yöllä nukun, -
kun kävelen kadulla tai teen töitä.
- Jumala on sinulle elävä persoona. Hän ei ole vain joku olento, -
joka istuu tuolla korkealla pilvien päällä eikä ole mukana arjessa.
Käyt töissä, kuten monet meistä. On suuri siunaus, kun on työtä.
Sinulle Jumala ei jää matkasta, kun aamulla lähdet töihin.
Millaista on työpaikalla Jumalan kanssa?
- Hänen kanssaan on hyvä olla, kaikki on helpompaa.
Se on hienoa. Mielessäni rukoilen hiljaa -
asiakkaiden, esimiesten ja työtoverien puolesta.
Rukoilen heidän puolestaan silloinkin, kun en ole työpaikalla.
Siunaan asiakkaitani hiljaa mielessäni ja sydämessäni.
Jumala kuulee sydämeni rukoukset.
Jumala näkee ihmisten sydämeen.
- Olet myös nähnyt, kuinka Jumala vastaa rukouksiin.
- Kyllä, todellakin. Olen saanut paljon rukousvastauksia.
Elämä Jumalan kanssa on niin jännittävää.
On paholaisen valhetta, että se olisi ikävää, -
että pitäisi luopua kaikesta kivasta.
Elämä Jumalan kanssa on yliluonnollista, -
sillä joka Häntä rukoilee, saa kokea ihmeitä.
Toivottoman tuntuisissakin tilanteissa Jumala auttaa.
- Kerroit, että Jumalan kanssa elämä on yliluonnollista.
Että Jumala auttaa mahdottoman tuntuisissa tilanteissa.
Käytämme näitä sanoja paljon:
jokin on yliluonnollista ja että tapahtuu ihmeitä.
Jottei se jäisi vain teoriaksi, -
kertoisitko jonkin esimerkin ihmeestä, -
joka on tapahtunut vastauksena rukouksiin tai jolloin -
Jumala on yliluonnollisesti puuttunut asioihin?
- Jo sekin on ihme, että olen löytänyt Jumalan.
Hän on muuttanut minua niin paljon.
Ystäväni, jotka ovat seuranneet minua läheltä, -
tietävät millainen olin ennen kuin käännyin Hänen puoleensa.
He ovat nähneet muutoksen.
- Se onkin kaikkein suurin ihme, että ihmisen sydän muuttuu.
Vaikka muut ihmeet ovat niin hämmästyttäviä, -
ilman sitä suurinta ihmettä tilamme on surkuteltava.
Ilman sitä emme pelastu.
Haluankin nyt kysyä, millainen oli tiesi Jumalan luo, -
miten sydämesi muuttui? Kertoisitko meille siitä?
- Jos palataan aivan alkuun, -
niin lapsena en tiennyt Jumalasta mitään.
Olin noin yhdentoista, kun kävin pyhäkoulua.
Sieltä sain ensimmäiset Jumalan sanan siemenet sydämeeni.
- Olit aika nuori, 11-vuotias. Saatamme aliarvioida lapsia.
Ajattelemme, että he ovat vain lapsia.
Olit yhdentoista, mutta elämäsi muuttui jo silloin.
Ymmärsinkö oikein, että vanhempasi eivät olleet uskossa?
Et saanut heiltä tukea uskossa, -
vaan uskon siemenet kylvettiin pyhäkoulussa.
Oliko niin, etteivät vanhempasi olleet kovin iloisia tästä?
- Minusta tuntui, etteivät he iloinneet siitä -
tai että he olisivat itse uskoneet Jumalaan.
He eivät oikein pitäneet siitä, että olin kiinnostunut Jumalasta.
Mutta nyt tilanne on muuttunut. He uskovat Jumalaan -
ja ovat ottaneet Jeesuksen vastaan elämäänsä.
- Kun olit 11-vuotias, oliko kyseessä lapsenusko ja kauniiden -
Raamatun kertomusten ja kuvien tutkiminen, -
vai oliko siinä jotakin syvempää?
- En muista kaikkea kovin hyvin, mutta uskon siemen -
oli uponnut syvälle sydämeeni.
Kävin pyhäkoulussa muutaman vuoden, -
mutta sen jälkeen en käynyt seurakunnassa.
Rukoilin joka ilta Isä meidän -rukouksen.
Aina en muistanut kaikkia sen sanoja.
Joskus tuli mieleen vain pari riviä siitä.
Mutta kun tuli eteen vaikeuksia -
läheisteni tai omassa elämässäni, -
käännyin Jumalan puoleen apua saadakseni.
Tiesin, että Jumala on olemassa ja Hän auttaa, -
kun Hänen puoleensa kääntyy.
- Sydämeesi oli kylvetty ikuinen siemen.
Se siemen kantoi hyvää hedelmää.
Enää ei tarvinnut epäillä Jumalan olemassaoloa.
Jumala oli koskettanut sinua, ja Hän oli -
näyttänyt sinulle olevansa olemassa.
Mutta et vielä ottanut Häntä vastaan elämääsi.
Tapahtui monenlaisia asioita.
Millaista elämäsi oli seuraavina vuosina ja kuinka Jumala -
lopulta pysäytti sinut niin, että halusit antaa elämäsi Hänelle?
- Tulin teini-ikään. Toisten nuorten tapaan -
halusin käydä ulkona juhlimassa ja olla toisten porukassa.
Oli erilaisia ihmissuhteita ja myös niiden menetyksiä.
Kun olin kahdeksantoista, -
eräs ystäväni kuoli auto-onnettomuudessa.
Myös silloin huusin Jumalan puoleen ja pyysin Häneltä apua.
Kirjoitin silloin päiväkirjaa. Myöhemmin huomasin, -
että olin kirjoittanut siihen rukouksia hänen puolestaan.
Hän ei ollut uskossa, mutta rukoilin Jumalaa -
armahtamaan häntä, että hän pääsisi taivaaseen.
Tuon onnettomuuden jälkeen minulla oli paljon kysymyksiä.
Pyysin Jumalaa kertomaan minulle, miten hänelle kävisi.
Vähän myöhemmin näin hänet unessa.
Halusin ainoastaan kysyä: "Millaista sinulla on nyt?"
Hän vastasi, että hänellä ovat asiat hyvin.
Silloin uskoin, että se mitä tapahtui, oli Jumalan sallimaa.
- Raamattu sanoo, että tie Jumalan luo -
löytyy vain Jeesuksen kautta.
Meidän toivomme on siinä, että ketä tahansa, joka -
huutaa avuksi Herran nimeä, Hän kuulee ja ihminen pelastuu.
Sydämeemme kylvetyt uskon siemenet ovat kalliita, -
ja me saamme pyytää pelastusta Herralta.
Kun sinua kosketti niin läheltä vakava onnettomuus, -
heräsi varmasti ajatuksia siitä, mitä itsellesi tapahtuisi.
Kuinka sitten lopulta tulit uskoon?
- Uskon tie ei vielä seljennyt minulle.
Olen ollut sellainen itsepäinen muuli, joka piti kesyttää.
Oli vielä käytävä läpi vaikeita aikoja -
ennen kuin todella tulin Jumalan luo.
Muutamien vuosien päästä olin jälleen -
vaarassa menettää kaksi läheistä ihmistä.
Toinen heistä oli mummoni, jolla oli kuolemaan johtava sairaus.
Sitä ennen olin saanut työpaikan, jossa työtovereina oli uskovia.
Uskon sen olleen Jumalan siunausta.
Kun elämässä tuli vaikea aika, he tukivat minua.
He rukoilivat kanssani läheisteni puolesta.
Mummoni sai vuoden jatkoaikaa.
Se vuoden aikana puhuin hänelle Jumalan sanaa nuorena uskovana.
Tuli hänen viimeinen päivänsä kotona, -
ja ambulanssi tuli hakemaan häntä sairaalaan.
Silloin mummoni otti Jeesuksen vastaan -
Herrakseen ja Vapahtajakseen, ja hän pelastui.
Näin, että Jumala auttaa niissäkin tilanteissa, -
jolloin yleensä olisi huolissaan ja levoton.
Jumala antoi yliluonnollisen rauhan, ilon ja turvan.
Tuttunikin ihmettelivät, kuinka pystyin puhumaan -
näistä tapahtumista ilman, että edes kyyneleet tulivat silmiin.
Jumala antoi rauhansa ja ilonsa. Tunsin hänen suojeluksensa.
- On ihmeellistä ja niin arvokasta, että Jumalan armosta -
rakkaat läheisemme voivat pelastua vielä viimeisellä hetkelläänkin.
Jumalan kädessä on kaikkien ihmisten elämän päämäärä.
Kerroit, että muiden nuorten tapaan halusit käydä ulkona.
Etsit kuitenkin samalla jotakin ihmissuhteista, myös miessuhteista.
Kaipasit omaa aviopuolisoa.
Tähän etsimiseen liittyi myös kipeitä kokemuksia.
Nyt olet onnellisessa avioliitossa, ja miehesi on uskova.
Hän on varmasti Jumalan sinulle tarkoittama.
Koit Jumalan johdatusta näissä vaiheissa. Millaista se oli?
- Hän on johdattanut minua unien kautta, -
Sanansa kautta ja toisten ihmisten kautta.
Jumala on Kuningas, joka usein lähettää -
viestintuojan viemään omaa sanomaansa.
Minunkin elämässäni on ollut monia ihmisiä, -
jotka ovat minulle välittäneet sanomaa Jumalalta.
Jumala on opettanut myös unien kautta.
Esimerkiksi kun minulla oli nuorena uskovana -
vääriä ihmissuhteita, näin unessa kettuja.
Raamatussa kettu on kavaluuden ja petoksen symboli.
Korkeaveisussa varoitetaan -
puutarhaa turmelevista pienistä ketuista.
Näin unessa monia ihmisiä eri tilanteissa, -
mutta kettu kävi vain minun kimppuuni.
Ei kenenkään toisen.
Ymmärsin, mitä se uni tarkoitti.
Sitten kun kihlauduin tulevan mieheni kanssa, -
näin unessa, että kävelin metsässä.
Kaikki ketut olivat poissa.
Sain vahvistuksen, että olin oikealla tiellä.
Se oli eräs monista vastaavista.
- Sait vahvistuksen, että hän oli Jumalan sinulle valitsema mies.
Se oli varmastikin suuri rukousvastaus sinulle.
Millaisia unelmia sinulla on tulevaisuuden suhteen?
Mistä haaveilet juuri nyt?
Haaveilen siitä, että olisin Jumalan käytössä vielä enemmän, -
että olisin vielä parempi juoksutyttö.
Kun Jumala näyttää minulle jonkun, jonka puolesta tulisi rukoilla -
tai kun Hän puhuu siitä, mitä minun tulee tehdä tai minne mennä, -
haluan olla Hänelle kuuliainen.
Silloin olen oikealla tiellä ja saan Jumalan siunauksen.
- Haluan kysyä yhtä tärkeää asiaa.
Kerrot, että haluat toteuttaa Jumalan tahtoa -
ja kuunnella, mitä Hän haluaa sanoa.
Mikä on laittanut sen innon sydämeesi?
Joku voi ihmetellä, miksi pitäisi elää Jumalan tahdon mukaan.
Eikö voi elää omaa elämäänsä oman tahtonsa mukaan?
- Rakastan Jumalaa. Kun rakastaa jotakuta, haluaa tehdä -
hänen mielensä mukaan ja olla hänen kanssaan yhdessä.
Luulen monien ajattelevan, etteivät he tarvitse Jumalaa.
He ajattelevat noudattavansa kymmentä käskyä -
ja elävänsä ihan kunniallisesti.
Suurin käsky on kuitenkin tämä: Rakasta Jumalaa -
kaikesta sydämestäsi, sielustasi ja voimastasi.
Se on kuin avioliitossa: kun puolisoaan rakastaa, -
haluaa tehdä hänen mielensä mukaan.
Siksi tahdon tehdä sitä, mitä Jumala haluaa minun tekevän.
- Jos vielä vähän tarkennamme tätä asiaa, voidaan sanoa, -
että se rakkaus tosiaan saa meidät toimimaan.
Mutta monilla ei ole mitään kokemusta Jumalasta.
Miten voimme kohdata Jumalan?
Hän ei istu tässä kanssamme näkyvästi kolmannella tuolilla.
Kuinka sinä voit Hänet kohdata?
- Jumala on Henki. Hänet oppii tuntemaan Raamatusta.
Siellä kerrotaan, millainen Jumala on.
Hän on persoona, joka kuulee ja näkee, ja Hänellä on tunteet.
Hän ojentaa kätensä apuun ja kulkee rinnallamme.
Hän on elävä persoona.
Etsin Jumalaa ja pyydän Häntä auttamaan siinä, -
että oppisin tuntemaan Hänet paremmin.
Haluan ymmärtää Hänen tahtonsa.
Olen oppinut tuntemaan Hänet vaikeiden tilanteiden kautta.
Silloin kun on vaikeaa, asetan luottamukseni Häneen.
Pyydän Häneltä apua tai paranemista.
Jumala on vastannut rukouksiin. Olen nähnyt paranemisia -
ja että ihmiset ovat selvinneet hyvin vaikeista tilanteista.
- Kertoisitko jostain sellaisesta tapauksesta.
- Ensimmäisenä tulee mieleen, -
kuinka vuosi sitten vanhempieni kotona sattui onnettomuus.
Suuri, noin 500-kiloinen härkä kävi äitini kimppuun -
ja polki hänet jalkoihinsa. Äitini menetti tajuntansa.
Ambulanssi vei hänet sairaalaan. Se oli vakava onnettomuus.
Jumalalle kiitos, että hänellä ei ollut -
yhtään luunmurtumaa ja kaikki meni hyvin.
Hänellä oli vain ruhjeita. Se oli todellinen ihme.
- Siinä olisi voinut tulla vakavia vammoja.
- Esimerkiksi sisäelimet olisivat voineet vioittua.
Siinä olisi voinut käydä pahasti, -
mutta Jumala kuuli rukoukset, eikä hän saanut vammoja.
- Jumalan apu on ihmeellistä. Hän haluaa näyttää meille hyvyytensä -
ja vastaa rukouksiimme. Raamattu kertoo, että hän hyvä Isä.
Hän haluaa antaa meille hyviä ja täydellisiä lahjoja.
Sinulle hän on antanut hyvän aviomiehen.
Haluaisitko kertoa vielä jotain elämästä Jumalan kanssa?
Palaako sydämessäsi tuli jollekin asialle erityisesti?
Ehkä jollekin sellaiselle, mitä olet viime aikoina lukenut Raamatusta?
Onko jotain sellaista joka juuri nyt -
on tärkeää elämässäsi Jumalan kanssa?
- Rukoileminen on tärkeää. Siinä avataan ovi Jumalalle.
Kun on ongelmia, saamme kääntyä Jumalan puoleen.
Päästämme Jeesuksen rukouksessa sydämeemme.
Se myös kasvattaa.
Silloin oppii tuntemaan Jumalan paremmin.
- Rukouksestakin on monenlaisia käsityksiä.
Luulen, että monet ei-uskovatkin ihmiset rukoilevat.
Usein rukouksemme on kuin yksin- puhelua: "Siunaa sitä ihmistä -
siunaa isää ja äitiä ja naapuriani.
Onko se rukousta? - Sekin on rukousta.
- Voiko rukous olla jotain vielä enemmän?
- Rukous on keskustelua Jumalan kanssa.
Rukouksessa jaetaan Jumalan kanssa asioita, jotka ovat sydämellä.
Luotamme ja turvaudumme Jumalaan kaikissa asioissa, -
jotka meillä on sydämellämme.
Silloin Hän voi vaikuttaa meidän elämässämme.
Täytyy myös odottaa Häneltä vastauksia ja -
ja olla avoin sille, millä tavoin Hän antaa meille merkin.
- Rukous on sinulle tärkeää jokapäiväisessä elämässäsi.
Rukoilet töissä ja rukoilet aamulla ennen lähtöä töihin.
Rukoilet kaikissa tilanteissa.
Rukoilet myös, että saisit olla Häntä lähellä.
Rukous on vuoropuhelua.
Raamattu kehottaa meitä rukoilemaan lakkaamatta.
Silloin vuoropuhelu Jumalan kanssa toimii koko ajan.
Olemme puhuneet rukouksesta. Nyt voisimme rukoilla yhdessä.
Jumala haluaa varmasti koskettaa ihmisiä, jotka katsovat tätä.
Voisitko rukoilla katsojien puolesta ja puhua Jumalalle -
asioita, joita Hän antaa sydämellesi?
- Taivaan Isä, kiitos että olet niin hyvä.
Kiitos ihmeistä, joita olet tehnyt -
ja kiitos, että olen saanut pelastua.
Rukoilemme, että johdattaisit kaikkien heidän elämäänsä, -
jotka nyt katsovat ja kuulevat tätä ohjelmaa.
Auta heitä, joista tuntuu, että on vaikea -
löytää Sinut ja oppia tuntemaan Sinut.
Isä, kosketa heitä, jotta heidän silmänsä aukenisivat -
ja he näkisivät, että todella olet olemassa ja johdatat heitä.
Että Sinä odotat heidän tulevan luoksesi, -
luoksesi kotiin, Taivaallisen Isän luokse.
Kiitos, että lähetit maailmaan Jeesuksen Kristuksen, -
rakkaan Poikasi, että meillä olisi iankaikkinen elämä.
Anna ihmisten armostasi löytää Jeesus Kristus.
Anna heidän nähdä Jeesus Kristus, joka on elämämme tie ja totuus
Anna heille armo kuulla, -
että Jeesus seisoo oven takana ja koputtaa -
ja pyytää tulla heidän sydämeensä asumaan.
Anna heidän kokea armosi, Isä, Jeesuksen nimessä.
Kiitos Sinulle, Isä. Amen.
- Amen. Kaikkein tärkein rukous onkin:
"Tule Jumala ja kosketa sydämiä, avaa se ovi."
Me emme voi itseämme pelastaa -
vaan Jumala koputtaa sydämeni ovelle, ja Hän koskettaa sydäntä, -
että olemme valmiita avaamaan sen oven.
Se on kaikkein tärkein asia elämässämme.
Uskon, että kun rukoilemme sitä, Jumala kuulee ne rukoukset.
Ja Hän vastaa niihin rukouksiin.
Hän kuulee meidän avunpyyntömme.
Olet saanut oppia elämän kokemusten kautta.
Jumala on opettanut sinua henkilökohtaisesti -
rukoilemaan, etsimään Häntä, rakastamaan ja -
luottamaan Hänen apuunsa. Hän johdatti sinut myös opiskelemaan.
Pohdit, mitä alkaisit opiskella. Miten löysit opiskelualasi?
- Päädyin opiskelemaan teologiaa.
Opiskelin teologiaa metodistikirkon seminaarissa.
Opin tuntemaan Jumalan vielä paremmin siellä.
Se oli minulle hyvää aikaa.
Uskon, että teologian opiskelu oli minulle Jumalan kutsumus.
Jos olisin ajatellut järjellä, en olisi alkanut opiskella siellä.
- Ajattelit jotain käytännöllisempää alaa.
- Kyllä. Taloudellisessa mielessä jokin muu ala -
toisi paremman toimeentulon.
Mutta Jumalan ajatukset eivät ole meidän ajatuksiamme.
Olen kiitollinen, että Jumala johdatti minut sinne opiskelemaan.
Se aika on ollut minulle suurena siunauksena -
ja olen oppinut myös tuntemaan Jumalan paremmin.
- Tämä on hyvä kuvaus siitä, että kun kuljemme rukoillen -
ja turvaudumme siihen ja annamme elämämme Jumalalle, -
silloin Hän saa johdattaa meitä siihen suuntaan, -
mihin Hän haluaa meitä viedä.
Olemme silloin oikealla tiellä. Sinua Jumala on johdattanut -
opiskeluissa ja puolison löytämisessä -
ja muissa valinnoissa elämän aikana.
Kannattaa todella luottaa Jumalaan.
Kannattaa luovuttaa elämän eri alueet hänen johdatukseensa, -
olla kuuliainen Hänelle ja kulkea sitä tietä, minkä Hän näyttää.
Sinusta näkyy, että olet onnellinen sillä tiellä.
- Jumala johdatti minut myös työhön.
Oli aika, jolloin olin työtön.
Rukoilin, että Jumala antaisi minulle työpaikan.
Unessa sain tietää, että kuukauden päästä saisin työpaikan.
Ennen sen saamista sain eräältä ihmiseltä profetian, -
että voisin myös itse päättää, milloin alkaisin työt.
Niin kävikin, että esimies kysyi, milloin haluaisin aloittaa.
Sain itse valita alkamis- ajankohdan.
Työ alkoi kuukauden päästä unennäöstä.
Jumalalla on jo kaikki valmiina, työpaikatkin.
- Uskon, että juuri tässä ajassa tuo sanoma on tärkeä.
Jumalalla on kaikki. Yhteiskunnalla ei ehkä ole, -
koska talouselämän tilanne voi mennä omaan suuntaansa.
Mutta Jumalalla on työpaikat, ja Hän voi antaa aviopuolison.
Hänellä on rahaa meidän laskujemme maksamiseen.
Kun Hän on sydämessämme, Hän voi täyttää kaikki tarpeemme.
Ohjelma-aikamme alkaa olla lopussa.
Kiitos Ly, että olemme saaneet keskustella yhdessä.
Kiitos sinulle rakas katsoja, että olet ollut kanssamme.
Haluan koko sydämestäni rohkaista sinua luottamaan Jumalaan.
Käänny Hänen puoleensa rukouksessa ja puhu kaikista asioista Hänelle.
Voit luottaa siihen, että Hän on sinun hyvä ja huolehtiva Isäsi.
Hän on myös Kaikkivaltias. Hänelle on kaikki mahdollista.
Hän vain odottaa, että avaisit Hänelle sydämesi -
ja pyytäisit Häntä elämääsi Herraksi ja Vapahtajaksi.
Ole siunattu, Jeesuksen Kristuksen nimessä.
Suomennos: Marita Jaakkola